Ospeli borettslag

***Info-skriv nr. 2 – 31.aug.- 2016***

NYTT FRA STYRET:

Ny arbeidsgruppe nedsatt: “MALING **2018**”

På årets generalforsamling ble det vedtatt å sette ned en arbeidsgruppe med mandat til å legge frem fargeforslag på husene i Ospeli.

Styret har i samarbeid med Turid de Faveri nedsatt en gruppe på 4, som i tillegg til Turid i nr. 248, består av Linn Øvrebø nr. 252, Tor Erik Haga nr. 274 og Birgitte Engen Eriksen nr. 218.

Forslagene legges frem til diskusjon og avstemming på neste generalforsamling i 2017. Vi ønsker gruppen lykke til.

Forsikringsoppgjøret er sluttført

Vedrørende vannledningsbruddet i fjor høst mellom A- og B-rekkene, er endelig forsikringsoppgjør nå godkjent av styret.

Det totale sluttoppgjøret ble kr. 257.000,-

-egenandel. Summen blir tilført årets regnskap 2016 som inntekt.

Det har vært en langtekkelig og utfordrende dialog med forsikrings-selskapet, som i utgangspunktet tilbød oss kr. 0,-(!), grunnet elde av gamle rør.

Etter styrets omfattende dokumentasjon, klaging og ny argumentasjon ble vi tilkjent totalt kr. 185.000,-, - egenandel.

Styret sendte nytt krav om dekning av egeninnsats ut over det som kunne forventes + utgifter til jord og såing av det berørte felles-området ble deretter sendt.

Kravet ble innvilget og medførte et ekstra beløp på rundt kr 70.000,-.

Styret er fornøyd med sluttoppgjøret.

Til opplysning har Ospeli’s forretningsfører (BOB) ikke deltatt i prosessen.

.

Bjørn Erik Savland: *Styreleder* ansvar for økonomi - forsikring

Thomas Raum: *Nestleder* ansvar for garasjer – parkering – div.

Erik Krogh: *Sekretær* ansvar for referater/arkiv/infoskriv

Stig Liabø: *vedlikeholdsleder* ansvar for utbedringer/anbudsinnhenting

Geir Angell: *dugnadsleder* ansvar for dugnad – verktøy - HMS

Grethe Mjømen: *Varamedlem*

Tor Erik Haga: *Varamedlem*

**Henvendelser til styret**:

styret@ospeli.no,

alternativt legges i styreleders postkasse, Lillehatten 214. Brev merkes med *Styret.*

-----------------------------------------

Sommerens dugnader:

Dugnadsleder (HMS) er fornøyd med innsatsen i sommer, og vil takke de som har utført en jobb for borettslaget:

* Flott gjennomført St.Hans arr.
* Vasket og spylt bl.a. bodene
* Reparert apparater på lekeplass
* Kostet og renset renner på garasjetak
* Plantet og fornyet områder med duk og bark (v/trappen til hovedvei)
* Ny oppmerking av p-plasser m.m.

(Maling ble det mindre av i regnsommeren!)

---------------------------------------------------------

*Styret jobber bl.a. med følgende saker:*

*Les i neste Info-skriv:*

* *Radon-oppfølging til vinteren*
* *Utbedring av Tilfluktsrommet*
* *Flere nye garasjedører skiftes*
* *Innvendig vannsjekk (anbud)*
* *Kampanje restavfall*
* *Ny entreprenør til vintervedlikehold*

*Styret har mottatt diverse klager i senere tid; både skriftlige og muntlige.*

* *Hamring, boring i betong-vegger etter kl. 18.00 lørdager (snakk først med nabo)*
* *Høy musikk*
* *Vedhogst på terrassen er uønsket støy, i helgene er det helt uakseptabelt.*

*Andre reaksjoner er delvis blokkering av tilkomstvei mellom B-C-rekkene ved diverse arrangementer/lek. Dette er eneste tilkomstvei for både F- og G-rekkene, i tillegg til B- og C-rekkene. Vis respekt for naboene.*

*Spill og lek i veibane med trafikk blir helt feil.*

Løsning: Bruk ballplassen, lekeplassen eller, v/flaggstangen – og - neste år blir det et stort, bilfritt og grønt lekeområde mellom A- og B-rekkene!

*Regler må vi selvsagt ha, men like viktig er det at vi alle er med på å skape et godt bomiljø.*

*Målet må være at sammen kan vi skape trivsel både for barn og voksne.*

Vi repeterer lagets ordensregler;

sist korrigert på GF 2012:

**ORDENSREGLER**

**for Ospeli borettslag**

a) Beholdere for papir og restavfall, samt plastsekker, settes ut tidligst kvelden før henting og før kl. 22.00. Beholderne hentes tilbake tømme-dagen før kl. 22.00. Beholderne må ikke overfylles da dette gjør at lokket ikke lukker tett til.

b) Andelseier skal sørge for at trær og busker på de private områdene ikke vokser høyere enn hustaket, eller på annen måte er til sjenanse for nabo. Hekker/busker og trær må ikke vokse ut over kantsteiner mot vei.

Vær varsom med beplantning opp etter

husvegger, da dette kan medføre råteskader. Hold det rent og ryddig utenfor huset ditt.

c) Støyende arbeid som hamring og saging i eller utenfor huset må ikke utføres etter kl. 20.00 på hverdager

(kl. 18.00 på lørdager). Støyende eller sjenerende arbeid skal ikke

utføres på søn- og helligdager.

d) Innenfor borettslaget er det ikke lov å parkere utenom de oppmerkede

parkeringsplassene. Husk at en feilparkert bil kan være nok til at en brannbil ikke kommer frem i tide. Kjør minst mulig innenfor laget, husk vi har mange små barn. Feilparkerte biler

kan fjernes på eiers bekostning (ved beslutning av styret eller av den styret bemyndiger).

De som disponerer garasje skal parkere bilen sin i denne.

e) Det er plass til å vaske bil utenfor tilfluktsrommet, og slange til spyling finnes innenfor den ytterste døren. Rydd opp etter deg. Det er ikke tillatt å vaske bil på denne plassen når det er fare for frost.

f) Det er ikke tillatt å holde hund eller katt uten styrets samtykke. Hunden skal ikke slippes løs i borettslaget. Hundeeier plikter å fjerne ekskrementer etter sin hund på borettslagets eiendom.

g) Fotballspill mellom husrekkene er ikke tillatt. Det henvises til borettslagets ballplass.

h) Andelseiere plikter å vedlikeholde-/ren-gjøre eventuell oljebrenner for å unngå soting og sjenerende lukt i borettslaget.

i) Høy musikk er kun tillatt til kl. 22.00. Utover dette må man forhøre seg med naboer.

Styret i Ospeli BRL Dato: GF 25.04.2012

**IKKE FORLAT EN ÅPEN**

**GARASJEDØR!**

**Skal alltid være lukket og låst**.

Dette har med sikkerhet å gjøre, barns tilgjengelighet, tyverier, naboens forsikring, vandring fra garasje til garasje.